Izraeli hedh poshtë propozimin për komision shumëkombësh për hetime
Sekretari i Përgjithshëm i OKB-së, Ban Ki Mun propozoi ngritjen e këtij komisioni për hetimin e incidentint me flotiljen e ndihmave
Kabineti i ministrave u mblodh sot për të diskutuar mundësinë e ngritjes së një komisioni ndërkombëtar për të hetuar operacionin vdekjeprurës të forcave izraelite në flotiljen e ndihmave për Gazën. Anëtarët e kabinetit izraelit e kanë kundërshtuar me forcë ngritjen e këtij komisioni. thotë ministri izraelit i financave Thirrjet për hetime ndërkombëtare e kanë vënë Izraelin nën presion më të madh për të shpjeguar se si ndërhyrja e forcave izraelite për të bllokuar lundrimin e flotiljes mori përmasa të përgjakshme. Po ashtu një hetim i tillë mund të hedhë dritë edhe mbi motivet dhe planet e disa prej pasagjerëve të anijeve. Izraeli i ka akuzuar disa nga aktivistët e flotiljes për terrorizëm dhe i ka identifikuar si provokatorë që çuan në ndërmarrjen e masave të forta nga forcat izraelite: thotë kryeministri izraelit Benjamin Netanjahu. Ndërkaq,Kombet e Bashkuara po bëjnë thirrje për ndihma me fonde dhe furnizime, përndryshe Gaza mund të ndodhet përballë një gjendjeje kritike pas 3 vjet bllokade. Zyrtari i Agjencisë së OBK-së për Ndihma dhe Projekte Humanitare thotë se fondet do të shterojnë në shtator, nëse nuk ka angazhime të reja për ndihma. Izraeli këmbëngul se bllokada është e nevojshme për të mos lejuar futjen e armëve për Hamasin që organizon sulme ndaj territorit izraelit. Por faktikisht, efikasiteti i bllokadës është dobësuar nga një rrjet tunelesh nëntokësore ndërmjet Gazës dhe Egjipit, ku trafikantët kalojnë armë dhe mallra tregtie. Bllokada, thonë kritikët, vetëm ka thelluar ndjenjat negative e 1.5 milionë banorëve të Gazës ndaj Izraelit, pa rritur rezistencën e popullatës palestineze ndaj Hamasit.